和林子長謝徐吉甫蒲萄韻
作者：袁說友
朝代：宋

paragraphs: 吾兒癸卯豚犬耳，徐家同日生明珠。
廼翁愛子愛其類，堆盤歲歲分甘腴。
嘗新既足旨甘奉，遣送更欲均有無。
但肯食芹而美矣，如渠此意夫豈徒。
嗟予已老將疾至，肉味不啜惟僧蔬。
忽驚馬乳墮几案，未免饞口餐其餘。
及茲滿架未零落，少待明月相携壺。